Софтуерно дефинирано радио

Софтуерно дефинирано радио (SDR-  Software Defined Radio)  e радиокомуникационна система, в която функцията на аналоговите физически компоненти за обработка на сигнала са заменени от софтуер, който е предварително зададен, за разлика от традиционната система, в която това се изпълнява чрез хардуер (усилватели, филтри, миксери, декодери, модулатори, демодулатори и т.н.) и не може да бъде променяна без физическа манипулация на всеки един елемент. Вместо обработка на аналогови RF сигнали, SDR конвертира безжичния сигнал в цифров поток от данни при първа възможност.

Новият термин "Software Defined Radio" е предложен през 1991 от Joseph Mitola. Терминът не бива да се бърка с този за цифровото радио или телевизия, които се определят основно от типа модулация и формат. Военните първи проявяват интерес към технологията.

Идеалната софтуернa конфигурация все още е трудно постижима поради текущите ограничения в технологията. Основен проблем е в скоростта на преобразуването на данните между цифровия и аналоговият домейн, което все пак зависи от физически процеси като детектиране на сигналите в антената.

Софтуерното дефинирано радио дава възможност за работа чрез съществуващите компютърни операционни системи в много по-широк диапазон от честоти и прицизност, докато една традиционна комуникационна система е ограничена в един диапазон или функции от собствения й хардуер.Това го прави често предпочитано от радиолюбители и комуникационни компании, тъй като намалява разходите за нов хардуер и сложни измервания при всяка промяна. При използване с компютър или мобилно устройство, единственият допълнителен хардуер,който може да бъде нужен е звуковата карта или външен SDR адаптер.

Софтуерният контрол позволява също една и съща станция или случайна честота да бъде обработена както като амплитудно модулиран така и честотно модулиран сигнал в зависимот от целите на потребителя само чрез софтуерния интерфейс. Напрактика няма ограничение и в броя настройки и филти, който могат да бъдат едновременно приложени. Чрез програмния интерфейс потребителят може да следи наличието и промените в голям диапазон от честоти чрез визуален спектрален анализатор наричан жаргонно '' Водопад".

Софтуерно дефинираното радио често предлага няколко основни софтуерно дефинирани филтри с идентични наименования:

Честотна теснолентова модулация- NFM

Честотна широколентова модулация- WFM

Амплитудна теснолентова модулация- AMN

Долна честотна лента- LSB

Горна честотна лента- USB

Предаване със стеснен носител с двойна лента- DSB

Модулация с непрекъсната вълна- CW

Квадратурен генератор на опорен сигнал- I/Q

Задаващ генератор- VFO

Различни видове софтуерно радио основани на подобен принцип са:
 * Радио със софтуерни възможности- SCR
 * Софтуерно програмируемо радио- SPR
 * Адаптивно Радио
 * Когнитивно радио - (Самообучаваща се радиосистема)